EkBass/fiwiki-20250220-pages-articles huggingface dataset:
Selänoja

Selänoja on kylä Hausjärvellä. Kylä sijaitsee Hikiältä Myllylammelle kulkevan Selänojantien varrella. Hausjärven kuntakeskukseen Oittiin on Selänojasta matkaa noin 14 kilometriä. Hikiälle matkaa on viisi kilometriä ja siellä sijaitsee myös lähin rautatieasema. Lähin kaupunki on Riihimäki. == Historia == Selänojan kylä on saattanut olla asutettu myöhäiskeskiajalta lähtien.Hämeen maakunnallisesti arvokkaat rakennusperintökohteet - Hausjärvi (kohta 11 - Selänojan kylä- ja kulttuurimaisema), lasercoat.fi, viitattu 6.12.2020. Kylä muodostui Hikiältä Riihimäelle johtavan tien varrelle. Kylässä oli vuonna 1539 neljä taloa: Heiskala, Nokkala, Savula ja Timperi.Hausjärven kunta - Hikiän ja kirkonkylän alueiden osayleiskaava-alueen maisemaselvitys (s. 3-4, kohta 3.2 - Maiseman ja asutuksen historia (Kylien historia), Selänoja), hausjarvi.fi, viitattu 6.12.2020. Timperi jaettiin vuonna 1758 Timperiksi ja Alastaloksi. Nokkala jaettiin vuonna 1773 Yli- ja Ali-Nokkalaksi ja vuonna 1793 Savulasta jaettiin Mäkelä. Isojaon aikana kylään muodostettiin Jussila ja Mattila, jotka olivat aiemmin perutettuja torppia. Muita torppia kylässä olivat Myllyntausta, Kutinoja, Sillantausta ja Mäkelä. Kylän keskusta säilyi tiivinä vanhalla kylätontilla ja rakennuskanta on pääosin 1800-luvun lopulta ja 1900-luvun alusta. Rakennuksissa on piirteistä jugendista ja klassismista. Nykyisin kylän alue on harvaan rakennettua ja 1900-luvun lopulla purettu pohjoisosa pusikkoineen.Museovirasto - Kulttuuriympäristön palveluikkuna - Selänoja, kyppi.fi, viitattu 6.12.2020. Kyläkeskuksen ympärillä levittäytyy peltomaisema ja kyläraitin varrelle istutetut puut lisäävät kylän viehätystä. == Lähteet == Luokka:Hausjärven kylät
Hausjärven kirkonkylä

Hausjärven kirkonkylä on Hausjärven kylä, jossa sijaitsee kunnan kirkko ja hautausmaa. Kirkonkylä sijaitsee Vanhan Hämeentien (nyk. seututie 290) varrella. Hausjärven kuntakeskukseen Oittiin on kirkonkylältä matkaa 6,7 kilometriä. Hikiälle matkaa on 2,7 kilometriä ja siellä sijaitsee lähin rautatieasema. Lähin kaupunki on Riihimäki. == Historia == Kirkonkylä oli jo vuonna 1539 iso kylä, jossa oli seitsemän taloa; Hinkkala, Pietilä, Seppälä, Heikkola, Ämmälä, Laskola ja Kolkkala.Hausjärven kunta - Hikiän ja kirkonkylän alueiden osayleiskaava-alueen maisemaselvitys (s. 2-3, kohta 3.2 - Maiseman ja asutuksen historia - Kylien historia - Kirkonkylä), hausjarvi.fi, julkaistu 3.5.2011, viitattu 6.12.2020 Näistä vaurain oli Hinkkala, joka suoritti ratsupalvelusta 1600-luvulla. Kolkkalan talosta puolet sai kappalaisen virkatalon oikeudet vuonna 1684 ja Ämmälästä tuli vuonna 1694 sotilasvirkatalo. Heikkolan talosta lohkottiin 1700-luvun lopulla Aapola ja Hinkkala jaettiin Ali- ja Yli-Hinkkalaksi. Isojaon aikana kirkonkylään muodostettiin neljä uudistaloa; Vainola, Vuorenalusta, Umpistenmaa ja Palkkimäki. Umpistenmaa jaettiin jo vuonna 1769 uudestaan Mattilan ja Mäkelän tiloiksi. Vuorenmaasta lohkottiin vuonna 1821 Kajanto. Pietilästä muodostettiin 1900-luvun alussa kirkkoherran virkatalo ja vaivaistalo. Laskola liitettiin osaksi kunnalliskodin tilaa vuonna 1919. Ämmälästä lohkottiin vuonna 1930 Äijälä-niminen kantatila. Ainoastaan Seppälän talo säilyi jakamattomana. Kirkonkylästä muodostui vähitellen kunnan keskus ja siellä sijaitsi rukoushuone. Myöhemmin sinne rakennettiin kappelikirkko, joka vahvisti kirkonkylän asemaa. Nykyinen puukirkko on Martti Tolpon rakentama ja se valmistui 1789. Nykyinen hautausmaa otettiin käyttöön vuonna 1891.Hämeen maakunnallisesti arvokkaat rakennusperintökohteet - Hausjärvi, lasercoat.fi, viitattu 6.12.2020. == Lähteet == Luokka:Hausjärven kylät
John (sukunimi)

John on muun muassa seuraavien henkilöiden sukunimi: * Augustus John (1878–1961), walesilainen taidemaalari ja graafikko * Avery John (s. 1975), trinidadtobagolainen jalkapalloilija * Elton John (s. 1947), englantilainen poplaulaja, pianisti ja lauluntekijä * Fritz John (1910–1994), saksalais- yhdysvaltalainen matemaatikko * Gwendolen Mary John (1876–1936), walesilainen taidemaalari * Hans Niklas John (k. 1773), suomalainen kartanonvouti ja henkirikoksen uhri * Little Willie John (1937–1968), yhdysvaltalainen rhythm and blues -laulaja * Olivia Newton-John (1948–2022), englantilais- australialainen näyttelijä ja laulaja * Stern John (s. 1976), trinidadtobagolainen jalkapalloilija.
Leposaaren kappeli

Leposaaren kappeli sijaitsee Kulosaaren hautausmaalla Helsingissä. Arkkitehti Armas Lindgrenin suunnittelema kappeli on valmistunut vuonna 1927. Hirsirunkoinen kappeli on kahdeksankulmainen ja kattomuodoltaan kotamainen. Tuulikaappi on soirorakententeinen ja julkisivun rappaus peittää hirsirakenteen. Lindgrenille tyypillisesti kappelissa on klassistisia yksityiskohtia. Sokkeli sekä kappelin porras ovat betonia ja portaan askelmat on toteutettu yhdistäen kiviladontaa paikalla valettuun betoniin. Taiteilija Antti Salmenlinna on maalaannut vuonna 1958 ylösnousemusaiheinen kattomaalauksen. Kuvanveistäjä Essi Renvall on tehnyt krusifiksin. Kappelissa on Kangasalan urkutehtaan vuonna 1971 valmistamat urut. == Lähteet == * === Viitteet === Luokka:Helsingin kappelit Luokka:Kulosaari
Tuhkarokkovirus

Tuhkarokkovirus on morbilliviruksiin kuuluva yksijuosteinen RNA-virus, joka aiheuttaa tuhkarokkoa. Tuhkarokkovirus infektoi vain ihmisiä. Tuhkarokkovirus on erittäin herkästi ilmateitse tarttuva, ja vain immuniteetti virusta vastaan suojaa infektiolta. Virus voi infektoida hyvin suuren määrän ihmisiä lyhyessä ajassa. == Viruksen rakenne ja genomi == Tuhkarokkovirus on vaipallinen virus, eli sitä ympäröi isäntäsolusta peräisin oleva lipidikaksoiskalvo. Viruksella on pinnallaan F- ja H-pintaproteiineja, joita käytetään isäntäsoluun tunkeutumiseen. Tuhkarokkoviruksella on yksijuosteinen negatiivinen RNA- genomi, joka sisältää yhteensä kuusi erilaista geeniä. == Infektio == Virus käyttää solun infektoimiseen kahdenlaisia reseptoreja. Viruksen primäärinen reseptori on SLAM-reseptori, jota ekspressoidaan erilaisten immuunisolujen pinnalla. Viruksen sekundäärinen reseptori on nektiini-4, jota ekspressoidaan epiteelisolujen pinnalla. Virus infektoi ensin hengityselimistön dendriittisoluja ja makrofageja. Virus leviää makrofagien ja dendriittisolujen avulla imusolmukkeiden kautta muualle elimistöön. Tämän jälkeen se infektoi epiteelisolujen nektiini-4-reseptoreja. Lisäksi virus voi infektoida hermosoluja, mutta reseptori, jota virus käyttää hermosolujen infektoimiseen, on tuntematon. Viruksen aiheuttama hermostotulehdus voi johtaa kuolemaan. Virus käyttää H- ja F-pintaproteiineja soluun tunkeutumiseen. H-proteiini sitoutuu isäntäsolun reseptoreihin ja F-proteiini indusoi lipidimembraanien fuusiota. Virus vapauttaa RNA-genominsa soluun, josta virionin sisältämä polymeraasi syntetisoi positiivisen RNA-juosteen, josta muodostuu uusi negatiivinen RNA-juoste. Tätä sykliä toistetaan useita kertoja, kunnes isäntäsolussa on useita kopioita viruksen RNA-genomista ja isäntäsolun ribosomit alkavat tuottaa viruksen proteiineja. == Vaikutukset immuunipuolustukseen == Tuhkarokkovirusinfektio vaimentaa immuunipuolustuksen toimintaa inhiboimalla interferonien tuotantoa. Lisäksi se aiheuttaa leukopeniaa eli valkosolujen vähäistä määrää elimistössä. Täten tuhkarokkovirus altistaa potilaan muille infektioille, esimerkiksi bakteerien aiheuttamalle keuhkokuumeelle. == Rokote == Tuhkarokkovirukseen on olemassa tehokas MPR-rokote, joka on vähentänyt viruksen aiheuttamaa kuolleisuutta ja esiintyvyyttä. == Lähteet == Luokka:RNA-virukset
Juha-Pekka Keränen

Juha-Pekka Keränen (s. 1. toukokuuta 1968 Valkeala) on suomalainen kenraalimajuri evp. Hän toimi urallaan viimeiseksi Ilmavoimien komentajana 1. kesäkuuta 2022 – 30. marraskuuta 2024. Keränen suoritti Kadettikoulun vuosina 1988–1991 ja yleisesikuntaupseerikurssin 2003–2004. Sotilasurallaan hän toimi muun muassa hävittäjälentolaivue 21:n komentajana 2008–2011, Satakunnan lennoston komentajana 2015–2017 ja Ilmavoimien operaatiopäällikkönä 2017–2020. Ilmavoimien operaatiopäällikkönä Keränen toimi myös HX-hävittäjähankkeessa Ilmavoimien hankejohtajana. Ennen tehtäväänsä Ilmavoimien komentajana Keränen toimi vuosina 2021–2022 Ilmavoimien esikunnan esikuntapäällikkönä. Häntä seurasi Ilmavoimien komentajana Timo Herranen. == Lähteet == Luokka:Suomalaiset kenraalit Luokka:Vuonna 1968 syntyneet Luokka:Elävät henkilöt
Marko Loukaskorpi

Marko Loukaskorpi (s. 1983) on suomalainen televisio-ohjaaja, näyttelijä ja entinen radiojuontaja. Hän työskentelee MTV Urheilu kanavan SM-Liiga lähetysten monikameraohjaajana. Marko on myös näytellyt elokuvissa, televisiosarjoissa ja lyhytelokuvissa. Aiemmin hän on työskennellyt radiokanava Kiss FM:llä iltajuontajana. Koulutukseltaan Loukaskorpi on kauppatieteiden maisteri, jonka ohella hän opiskeli teatteritaiteen sivuaineen Teatterikorkeakoulussa. Hän oli kilpailijana Diili-ohjelman tuotantokaudella 2021 ja sijoittui kisassa kolmanneksi. == Filmografia == === Valikoituja elokuvia === Vuosi Lyhytelokuva Rooli 2022 Verimalja Veikko Koivisto === Valikoituja televisiosarjoja === Vuosi Sarja Rooli 2020 Pohjolan laki Oikarinen 2019 Jättekiva Henri 2019 Kontio & Parmas Autokorjaaja 2017 Presidentti Turvamies === Valikoituja lyhytelokuvia === Vuosi Lyhytelokuva Rooli 2021 Herra Kunibert kertoi Juuso 2019 Inspiraation Nuppu Nuppu 2016 Bollinger Sebastian == Lähteet == == Aiheesta muualla == * Luokka:Suomalaiset näyttelijät Luokka:Vuonna 1983 syntyneet Luokka:Elävät henkilöt
Hafniumkarbidi

Hafniumkarbidi (HfC) on hafniumin ja hiilen muodostama epäorgaaninen yhdiste. Yhdistettä käytetään kestävien pinnoitteiden valmistamiseen. ==Ominaisuudet== Huoneenlämpötilassa hafniumkarbidi on harmaata kiteistä ainetta. Yhdiste ei liukene veteen, mutta liukenee väkevään vetyfluoridiin. Yhdiste kuuluu niin sanottuihin välisijayhdisteisiin ja on koostumukseltaan epästoikiometrinen. Koostumus vaihtelee tyypillisesti välillä HfC0,6-HfC0,99. Hafniumkarbidin alkeiskoppi on kuutiollinen. Yhdiste on hyvin kovaa ja suhteellisen inerttiä. Se alkaa kuitenkin reagoida hapen kanssa 400-500 °C:n lämpötilassa. Hafniumkarbidi johtaa sähköä.Ralph H. Nielsen: Hafnium and Hafnium Compounds, Kirk-Othmer Encyclopedia of Chemical Technology, John Wiley & Sons, New York, 2013.W. M. Stoll: Carbides, Industrial Hard, Kirk-Othmer Encyclopedia of Chemical Technology, John Wiley & Sons, New York, 2003.Ralph H. Nielsen & Gerhard Wilfing: Hafnium and Hafnium Compounds, Ullmann's Encyclopedia of Industrial Chemistry, John Wiley & Sons, New York, 2010. ==Valmistus ja käyttö== Hafniumkarbidia valmistetaan kuumentamalla hafnium(IV)oksidia hiilen kanssa 1 900-2 300 °C:n lämpötilaan. Hafniumkarbidi ohutkalvoja voidaan valmistaa hafnium(IV)kloridin ja metaanin välisellä reaktiolla käyttäen ALD- tekniikkaa. :HfO2 \+ 2 C → HfC + CO2 Hafniumkarbidilla ei ole kovin monia käyttökohteita sen korkean hinnan vuoksi. Sitä voidaan kuitenkin käyttää pinnoitteena esimerkiksi työkalujen terissä yhdessä muiden metallikarbidien kanssa. ==Lähteet== Luokka:Hafniumyhdisteet Luokka:Karbidit
Timo Saarinen

Timo Saarinen (s. 10. huhtikuuta 1965 Lahti) on suomalainen prikaatikenraali. Hän on toiminut Puolustusvoimien logistiikkalaitoksen apulaisjohtajana vuoden 2020 alusta. Saarinen suoritti Kadettikoulun vuosina 1985–1988 ja yleisesikuntaupseerikurssin 1995–1997. Hän on urallaan toiminut muun muassa Puolustusvoimien logistiikkalaitoksen esikunnan esikuntapäällikkönä ja osastopäällikkönä, Itä-Suomen huoltorykmentin komentajana ja pataljoonan komentajana Karjalan prikaatissa. == Lähteet == Luokka:Suomalaiset kenraalit Luokka:Vuonna 1965 syntyneet Luokka:Elävät henkilöt
Karl Verner Rosendal

Karl Verner (Werner) Rosendal (31. tammikuuta 1825 Hämeenkyrö – 8. joulukuuta 1902 Laitila) oli suomalainen tilanomistaja ja valtiopäivämies. Rosendalin vanhemmat olivat lääninkamreeri Adolf Georg Rosendal ja Maria Lovisa Avellan ja puolisot vuodesta 1846 Johanna Lovisa Timm (k. 1851) ja vuodesta 1855 Linda Constantina Ringbom (k. 1899). Rosendal tuli ylioppilaaksi 1842 ja oli tilanomistaja perimällään Palttilan säteriratsutilalla. Hän oli myös paloapuyhtiön asiamies Uudessakaupungissa. Rosendal osallistui talonpoikaissäädyssä Vehmaan tuomiokunnan edustajana valtiopäiville 1872, joilla hän oli jäsen kunnallisvaliokunnassa, yleisessä valitusvaliokunnassa ja lisätyssä suostuntavaliokunnassa.Yrjö Kotivuori, Ylioppilasmatrikkeli 1640–1852: Karl Verner Rosendal. Verkkojulkaisu 2005. Viitattu 6.12.2020. Hän teki ensimmäisenä valtiopäivämiehenä Suomessa esityksen kansakoulupakon säätämisestä, tarkoittaen silti lähinnä kansakoulujen perustamista.Ensimmäiset Säätytalossa pidetyt valtiopäivät. Helsingin Sanomat, 22.1.1961, s. 11. Rehtori ja valtiopäivämies Adolf Fredrik Rosendal oli Karl Verner Rosendalin veli. ==Lähteet== Luokka: Suomalaiset maanviljelijät Luokka:Suomen suuriruhtinaskunnan talonpoikaissäädyn valtiopäivämiehet Luokka:Vuonna 1825 syntyneet Luokka:Vuonna 1902 kuolleet
Ture Birger Wegelius

Ture Birger Wegelius (19. helmikuuta 1822 Oravainen – 29. heinäkuuta 1890 Vöyri) oli suomalainen pappi ja valtiopäivämies. Wegeliuksen vanhemmat olivat kirkkoherra Jakob Wegelius ja Kristina Charlotta von Essen ja puolisot vuodesta 1847 Elisabet Matilda Wasastjerna (k. 1863), vuodesta 1866 Matilda Amanda Litzell (k. 1881) ja vuodesta 1882 Hilda Fredrika Schrey (k. 1924). Wegelius tuli ylioppilaaksi 1841 ja vihittiin papiksi 1844. Varapastorin arvon hän sai 1860. Wegelius oli Suomussalmen kappalaisen apulainen vuodesta 1844, Orismalan vt. ruukinsaarnaaja ja pedagogi Isossakyrössä vuodesta 1847 ja vakinainen vuodesta 1849. Ylihärmän vt. kappalaiseksi Wegelius tuli 1862 ja Alahärmän vt. kirkkoherraksi ja vt. kappalaiseksi 1867. Hän oli Kokkolan kirkkoherra vuodesta 1869, astuen virkaan 1872, ja Vöyrin kirkkoherra vuodesta 1881. Vt. lääninrovastina Wegelius toimi vuodesta 1873 ja vakinaisena vuodesta 1875. Hän oli pappissäädyssä valtiopäiväedustaja 1882.Yrjö Kotivuori, Ylioppilasmatrikkeli 1640–1852: Ture Birger Wegelius. Verkkojulkaisu 2005. (Viitattu 6.12.2020) ==Lähteet== Luokka:Suomen evankelis-luterilaisen kirkon papit Luokka:Suomen suuriruhtinaskunnan pappissäädyn valtiopäivämiehet Luokka:Vuonna 1822 syntyneet Luokka:Vuonna 1890 kuolleet
Helvig

Helvig on saksalaisperäinen naisen etunimi. Se voi olla muunnos joko nimestä Hedvig (Hedwig, ’taistelijatar’) tai nimestä Heilwig (’taisteluonni’).Vilkuna 2007, s. 91, 95. Suomessa Helvig-nimisiä henkilöitä on virallisten etunimitilastojen mukaan ollut vain muutama. Tiettävästi tätä nimeä ei ole annettu Suomessa yhdellekään lapselle 1910-luvun jälkeen. Siitä huolimatta nimi on vuonna 1973 otettu mukaan suomenruotsalaiseen almanakkaan. Helvigin nimipäivää vietetään 16. syyskuuta. ==Tunnettuja Helvigejä== * Helvig (k. 1324), Ruotsin kuningatar ==Lähteet== Luokka:Etunimet
Albrecht Altdorfer

Albrecht Altdorfer (n. 1480 – 12. helmikuuta 1538, Regensburg) oli saksalainen taidemaalari, painokuvien tekijä ja piirtäjä, jota pidetään yhtenä eurooppalaisen maisemamaalauksen perustajista. Altdorfer vietti suurimman osan elämästään Regensburgissa, jonka kansalaisuuden hän sai vuonna 1505. Hän toimii myöhemmin kaupungin virallisena arkkitehtina ja kaupunginneuvoston jäsenenä. Altdorfer oli Tonavan koulukunnan merkittävin edustaja. Hänen varhaisissa henkilöitä kuvaavissa maalauksissa näkyy jo kasvavaa kiinnostusta maisemaa kohtaan. Vuonna 1510 valmistunut maalaus Pyhä Yrjö ja lohikäärme on käytännössä maisemamaalaus, sillä ritari jää maalauksessa pelkkään sivuosaan, kun huomio kohdistuu mahtavaan alkumetsään. Maisema Regensburgista (noin 1522–1525) on ensimmäisiä Altdorferin maalaamia puhtaita maisemakuvia, joissa ei ole lainkaan ihmishahmoja. Hänen suosikkiaiheinaan olivat Saksan ja Itävallan vehreät ja läpipääsemättömät aarniometsät. Hän kuvasi myös ensimmäisten joukossa auringonlaskua ja raunioita iltahämärässä. Useat hänen vuonna 1518 valmistuneista Pyhän Florianuksen kirkossa sijaitsevista alttaripaneeleista, jotka kuvaavat Kristuksen kärsimystä ja Pyhän Sebastianuksen marttyyrikuolemaa, ovat yökuvia, joissa hän hyödynsi soihtu- ja tähtivaloa. Altdorferin mestariteos on Aleksanterin taistelu (1529; Alte Pinakothek, München), joka on yhdistelmä uskomattoman yksityiskohtaista taistelukohtausta sekä dramaattista ja ilmeikästä maisemakuvaa. Altdorferin maalausten näyttävät elementit näkyivät myös hänen piirustuksissaan, joista suurin osa tehtiin mustavalkoisin korostuksin ruskealle tai siniharmaalle paperille. Hänen kaiverruksilleen ja puupiirroksilleen oli ominaista leikkisä kekseliäisyys. Uransa loppupuolella Altdorfer otti käyttöön uuden taidegrafiikan menetelmän, etsauksen, ja teki tällä tekniikalla useita maisemakuvia. == Teoksia == Kuva:Albrecht Altdorfer Laubwald mit dem Heiligen Georg 1510.jpg|Pyhä Yrjö ja lohikäärme (1510) Kuva:Albrecht Altdorfer 032.jpg|Pyhän Sebastianuksen marttyyrikuolema (noin 1509–1516) Kuva:Albrecht Altdorfer, The Battle of Alexander at Issus.jpg|Issoksen taistelu tai Aleksanterin taistelu (1529) Kuva:Altdorfer Landscape with a city.jpg |Kaupunki järven rannalla, Etsaus (1520-luku) Kuva:Altdorfer.jpg|Omakuva. Puupiirros (ennen vuotta 1530) == Lähteet == == Aiheesta muualla == Luokka:Saksalaiset taidemaalarit Luokka:Saksalaiset taidegraafikot Luokka:Vuonna 1538 kuolleet
Twin Mirror

Twin Mirror on Dontnod Entertainmentin kehittämä ja julkaisema seikkailupeli. Se julkaistiin 1. joulukuuta 2020 Microsoft Windowsille, PlayStation 4:lle ja Xbox Onelle. Pelin päähenkilö on tutkiva journalisti Sam Higgs, joka palaa kotikaupunkiinsa osallistumaan vanhan ystävänsä hautajaisiin. == Pelaaminen == Twin Mirror on psykologinen seikkailupeli, jota pelataan kolmannen persoonan näkökulmasta. Pelaajan tekemät päätökset voivat vaikuttaa tarinan etenemiseen. Pelin päähenkilöllä Higgsillä on "mielipalatsi", jota käytetään tietojen tutkimiseen, tallentamiseen ja lajittelemiseen. Ominaisuudella on keskeinen rooli pelin pulmien ja haasteiden ratkaisemisessa. == Vastaanotto == Peli on saanut IGN:n arvostelussa arvosanaksi 5/10. == Lähteet == Luokka:Vuoden 2020 videopelit Luokka:PlayStation 4 -pelit Luokka:Xbox One -pelit Luokka:Windows- pelit Luokka:Seikkailupelit
Seppo Sännälä

Seppo Sännälä (23. elokuuta 1933 Renko – 17. huhtikuuta 2012 Helsinki) oli suomalainen politiikan toimittaja, joka työskenteli muun muassa Helsingin Sanomissa, Yleisradiossa ja Ilta-Sanomissa. Pisimpään Sännälä kirjoitti Ilta- Sanomiin, jonka sivuilla hän piti myös 1980-luvulla ensimmäisen kerran julkaistua Mustien autojen viikko -palstaa. Sännälä aloitti lehdessä politiikan toimituksen esimiehenä, mutta siirtyi vuonna 1984 artikkelitoimituksen esimieheksi. Hän kirjoitti Ilta-Sanomiin satoja pääkirjoituksia, joita ei kuitenkaan julkaistu Sännälän nimellä. Sännälä jäi Ilta-Sanomista eläkkeelle vuonna 1998. Häntä pidetään taistolaisuus-termin luojana. Sännälä esiintyi pienessä roolissa Edvin Laineen ohjaamassa Tuntemattomassa sotilaassa. Hän esittää elokuvassa venäläistä sotamiehestä, joka joutuu Antero Rokan ampumaksi. 1980-luvulla Sännälä käsikirjoitti Yle TV1:n esittämää Perjantaipörssi-sarjaa. Sännälä on haudattu Akaan hautausmaalle. == Lähteet == Luokka:Suomalaiset politiikantoimittajat Luokka:Vuonna 1933 syntyneet Luokka:Vuonna 2012 kuolleet
Sitruuna (hedelmä)

Sitruuna on sitruunan (Citrus limon) hedelmä. Kasvitieteessä se määritellään marjaksi, koska se on pehmeäkuorinen, mehevä hedelmä. Muiden sitrushedelmien tavoin sitruuna on jakautunut useampaan lohkoon. == Käyttö == Sitruunasta käytetään tavallisimmin siitä puristettu mehu, mutta myös hedelmälihaa ja kuoria käytetään mm. ruoanlaitossa ja juomasekoituksissa. Sitruunaa syödään harvoin sellaisenaan, sillä sen kirpeä maku ei miellytä kovin monia. Sitruunamehusta on noin 5 % sitruunahappoa, joka antaa sille kirpeän maun. Suolan käyttöä ruoassa voi vähentää korvaamalla sen sitruunalla. == Säilytys == Sitruuna säilyy hyvin huoneenlämmössäkin, mutta parhaiten viileässä +10–+14 asteessa. Pitkään huoneenlämmössä säilytetyn sitruunan kuori voi kuivua. Sitruuna on herkkä etyleenille. Kaupasta ostettu sitruuna kannattaa pestä ennen käyttöä. == Ravintoarvot ja terveysvaikutukset == Ravintoarvot sataa grammaa kohden: *energiaa 150 kJ *hiilihydraattia 2,2 g *rasvaa 1,1 g *proteiinia 0,6 g Sitruunoissa on paljon C-vitamiinia, antioksidantteja, fytokemikaaleja, kaliumia ja kohtalaisesti myös folaattia ja kalsiumia. Sitruunat ovat myös jonkin verran diureettisia eli niiden nauttiminen poistaa nesteitä kehosta minkä vuoksi sitruunamehua käytetään elimistön puhdistamiseen. Sitruunoilla on myös antibakteerisia ominaisuuksia eli ne tuhoavat vapaita radikaaleja. Sitruunassa oleva sitruunahappo vähentää kalsiumin tuotantoa ja ehkäisee siksi munuaiskiviä. == Lähteet == == Aiheesta muualla == Luokka:Sitrushedelmät
Dawadat

Dawadat ovat kansanryhmä Libyan Fezzanin alueella. He asuivat aikaisemmin Wadi-al-Ajalin keidasryhmän pohjoispuolella sijaitsevien järvien rannoilla. Dawadat asutettiin 1970-luvulla Wadi-al-Ajaliin. Heidän kylänsä ovat nykyään autiona. Ramla-al-Dawadan hiekka-aavikon keskellä on kymmenkunta pohjaveden ruokkimaa järveä, joissa on paljon soodaa ja muita mineraaleja. Dawadat asuivat Gabr ’Awn (Gaberoun), Mandara ja Truna -järvillä, joissa elää suolalehtijalkainen-niminen äyriäinen. 1960-luvulla dawadoja oli 400–500 henkeä. Ulkopuolisten antama nimitys tarkoittaa ”madonsyöjää”. Dawadat puhuvat arabiaa, mutta ovat ulkonäöltään negridejä. Uskonnoltaan he ovat oikeaoppisia muslimeja. Dawadojen alkuperästä ei ole historiallista tai perimätietoa. On arveltu, että he polveutuisivat Fezzanin kantaväestöstä, jonka garamantit ahdistivat autiomaan keskelle. Dawadojen aineellinen kulttuuri oli hyvin niukkaa. Naiset kalastivat suolalehtijalkaisia, joita syötiin kuivattuina kakkuina. Lisäksi kasvatettiin taatelipalmuja, viljeltiin vähän vihanneksia ja viljaa sekä pidettiin joitakin aaseja, vuohia ja kanoja. Miehet keräsivät järvien rannalle haihtumisen kautta kerääntynyttä soodaa. Tuaregien karavaanit kävivät dawadojen luona kerran vuodessa vaihtamassa soodaa ja äyriäiskakkuja jauhojen ja oliiviöljyn kaltaisiin tarvikkeisiin. Soodaa käytettiin nahan parkitsemiseen ja leivontaan ja äyriäiset tunnettiin Fezzanissa lemmenlääkkeenä. Dawadat asuivat palmupuusta rakennetuissa majoissa ja pukeutuivat naapureiltaan saamiinsa vaatteisiin. Gabr ’Awnissa ja Mandarassa oli soodalaatoista rakennetut moskeijat. Ainoa käsityöammatti oli erään tiedon mukaan köyden punominen palmupuun kuiduista. Arkeologinen tutkimus on osoittanut, että dawadat tunsivat myös savenvalannan ja että maanviljely on ollut oletettua laajempaa. ==Lähteet== Luokka:Libyan etniset ryhmät
Ava (nimi)

Ava on kansainvälinen naisen etunimi. Sen alkuperästä on esitetty useita tulkintoja. Kyseessä voi olla Eva-nimen muunnelma, mutta myös lyhentymä Av- alkuisista tai ava-loppuisista nimistä, kuten Avelinasta tai Gustavasta. Yhden selityksen mukaan Ava-nimi pohjautuisi muinaissaksilaiseen sanaan aval, joka merkitsee ’voimaa’. Digi- ja väestötietoviraston mukaan Suomessa on tilastoitu vuoteen 2021 mennessä noin 1 395 Ava-nimistä naista. Vuodesta 2020 lähtien Avalla on nimipäivä suomenruotsalaisessa almanakassa 6. kesäkuuta. ==Tunnettuja Avoja== * Ava, 800-luvulla elänyt abbedissa ja katolisen kirkon pyhimys * Ava (k. 1127), ensimmäisenä itävaltalaisena runoilijana pidetty aatelisnainen * Ava Capri (s. 1995), yhdysvaltalainen näyttelijä * Ava DuVernay (s. 1972), yhdysvaltalainen elokuvaohjaaja * Ava Gardner (1922–1990), yhdysvaltalainen näyttelijä * Ava Max, oik. Amanda Ava Koci (s. 1994), yhdysvaltalainen poplaulaja ==Lähteet== ==Aiheesta muualla== * Etunimien taivutus: Ava (Kotimaisten kielten keskuksen verkkojulkaisu) Luokka:Etunimet
Roolimestari

Roolimestari () on amerikkalaisen Iron Crown Enterprises (ICE)-kustantamon vuonna 1980 julkaisema roolipeli. Roolimestaria pelataan kahdella kymmensivuisella nopalla (ns. N100) ja pelin erityispiirteisiin kuuluvat sen taistelusysteemi sekä moninaiset taulukot. Vaikka Roolimestari on suuniteltu täysin avoimeksi pelisysteemiksi, on pelillä silti oma fantasiamaailma, joka tunnetaan nimellä Shadow World. Roolimestarin säännöt toimivat myös perustana ICE-kustantamon Keski-Maa roolipelille. == Suomennokset == Vuosina 1993-1994 Tudeerin veljesten perustama roolipelikustantamo Ace-pelit käänsi Rolemaster- pelin pelikirjat Arms Law, Spell Law, Character Law sekä Campaign Law, julkaistaen ne suomeksi nimillä Asemestari, Loitsumestari sekä yhdistettynä Mestarihahmot ja kampanjat. == Nykytilanne == ICE-kustantamo on pitkään työskennellyt uutta versiota Rolemaster-roolipelistä, joka kulkee nimellä Rolemaster Unified (RMU). RMU-roolipelin tarkoituksena on yhdistää ICE- kustantamon varhaisemmat Rolemaster-versiot yhdeksi kokonaisuudeksi, pystyäkseen täten tukemaan Rolemaster-roolipeliä paremmin. RMU-roolipelin julkaisu on suuniteltu tapahtuvan vuoden 2021 ensimmäisen puoliskon aikana. == Lähteet == Luokka:Pöytäroolipelit
Leeni Vesterinen

Madlena (Leeni) Ploompuu-Vesterinen (7. maaliskuuta 1886 Kuusalu, Viro – 3. joulukuuta 1972 Helsinki)Hietaniemen uurnalehto, kortteli 5, rivi 15, hauta 238 oli virolais-suomalainen kääntäjä, kirjailija, opettaja ja johtajaPloompuu-Vesterinen, Leeni, Kansalliskirjato 6.12.2020 sekä suomalais- virolaisen heimoyhteistyön aktiivitoimijaRiikka Korppi-Tommola, Suomen ja Viron kulttuurisillalla: Ella Ilbakin Vvierailut Suomessa 1920- Ja 30-luvuilla, Ennen ja nyt. 15.12.2018. Vesterisen puoliso oli ylimetsänhoitaja Emil Vesterinen.Kuka kukin on (Aikalaiskirja) 1954, s. 963 ==Teokset== * Ploompuu-Vesterinen, Hoidke perekonna kodukollet alkoholi eest! ja Mispärast oleme karsklased?, Leeni, Sõnavara kirjastus 1925 * Suomalais-eestiläinen pienois-sanakirja, Otava 1930 * Eesti lugemik: näytteitä kirjallisuudesta; tekijät Leeni Vesterinen, Helmer Winter; avustajina Eeva Niinivaara ja Henno Jänes. 2. uusittu painos Otava 1960 * Emilie Rosalie Mäkinen (kirjoittaja), Helje Horila (suomentaja, toimittaja), Leeni Ploompuu-Vesterinen (haastateltava), Leenikene: Leeni Ploompuu-Vesterinen (1886-1972). Osa I, Kirjeenvaihto- ja haastatteluelämäkerta vuosilta 1886-1909, 2019 ;Käännökset * Väinö Kataja, Kroonutorpar: kirjeldus kiwistikust (Kruununtorppari), kirjaniku loaga eestistanud Eduard Wirgo ja Leeni Ploompuu, Maa 1912 * Vilho Reima Kodu on rahva süda, käännös viron kielelle Leeni Ploompuu-Vesterinen, 1922 * Vilho Reima, Sõnakuulmise kool, käännös viron kielelle Leeni Ploompuu-Vesterinen, Eesti karskusseltside kesktoimkonna kirjastus 1922 * Vilho Reima, Mäng kasvatusvahendina, käännös viron kielelle Leeni Ploompuu-Vesterinen, 1922 == Lähteet == ==Aiheesta muualla== * Soome metsamees, kelle Eesti palkas konsuliks ja kes istutas 300 koolilapse abiga Helsingisse Seurasaarile Eesti tamme. (Kuvassa: Leeni ja Emil Vesterinen) Luokka:Virolaiset kirjailijat Luokka:Virolaiset kielenkääntäjät Luokka:Suomen virolaiset Luokka:Vuonna 1886 syntyneet Luokka:Vuonna 1972 kuolleet
Ella Ilbak

Ella Ilbak (1895 – 8. elokuuta 1997Ilbak, Ella, entsyklopeedia.ee ) oli virolainen tanssija. Hän oli Viron ensimmäinen ammattitanssija.Riikka Korppi- Tommola, Suomen ja Viron kulttuurisillalla: Ella Ilbakin vierailut Suomessa 1920- Ja 30-luvuilla, Ennen ja nyt. 15.12.2018. Ilbak aloitti modernin tanssin opinnot 1913 Tartossa Elmerice Partsin taiteellisen voimistelun koulussa. Sen jälkeen hän opiskeli 1915–1917 Pietarissa. Sieltä valmistuttuaan hän alkoi pitää soolonäytäntöjä. Hänestä tuli Suomessa ilmiö varsinkin 1930-luvun alkupuolella. Hilkka Finne piti häntä kirjoituksessaan Suomen Nainen -lehdessä esteetikkona, vakavaan melankoliseen tunnelmaan keskittyvänä taiteilijana. Ilbak esiintyi Suomessa useita kertoja, 1922, 1930, 1932, 1933 ja 1936, muun muassa Viron itsenäisyyspäiväjuhlinnan yhteydessä Suomen Kansallisteatterissa. Vuonna 1930 hän oli kiertueella säveltäjä-pianisti Kosti Vehasen kanssa 26 kaupungissa ja piti yhteensä 45 esitysiltaa. == Lähteet == Luokka:Virolaiset tanssijat Luokka:Yli satavuotiaiksi eläneet virolaiset Luokka:Vuonna 1895 syntyneet Luokka:Vuonna 1997 kuolleet
Aku Kettunen

Aku Kettunen (s. 17. syyskuuta 1997 Jyväskylä) on suomalainen pesäpalloilija, joka edustaa Superpesis-joukkue Kiteen Palloa. == Ura == Kettunen on Jyväskylän Kirin kasvatti. Hän teki Superpesis-debyyttinsä 8. toukokuuta 2016 kotona Hyvinkään Tahkoa vastaan. Hän toi ensimmäisen juoksunsa Superpesiksessä 12. toukokuuta 2016 toisessa ottelussaan Vimpelin Vetoa vastaan. == Saavutukset == * 3 Itä–Länsi-ottelua: 2021, 2022, 2024 https://www.superpesis.fi/ajankohtaista/miesten-arvo-otteluun-ensikertalainen- ja-19-ita-lannen-konkari * 2 A-poikien Itä–Länsi-ottelua (2017, 2018) == Muuta == Kettunen valmistui Jyväskylän normaalikoulun lukiosta keväällä 2016. Hän opiskelee tietojärjestelmätiedettä Jyväskylän yliopistossa. == Lähteet == Luokka:Vuonna 1997 syntyneet Luokka:Suomalaiset pesäpalloilijat Luokka:Elävät henkilöt
Gouraincourt

Gouraincourt on kunta Koillis-Ranskassa Meusen departementissa Grand Estin alueella. Kunnassa asui 59 asukasta vuonna 2017 ja sen pinta-ala on 5,45 neliökilometriä. Gouraincourtin väkiluku on kasvanut 16 asukkaalla vuodesta 2007, jolloin kunnassa asui 43 asukasta. Vuonna 2012 kunnan väkiluku oli 51, eli siellä asui kahdeksan asukasta vähemmän kuin vuoden 2017 väestönlaskennassa. == Lähteet == == Aiheesta muualla == Luokka:Meusen kunnat
Taillancourt

Taillancourt on kunta Koillis-Ranskassa Meusen departementissa Grand Estin alueella. Kunnassa asui 127 asukasta vuonna 2017 ja sen pinta-ala on 11,09 neliökilometriä. Taillancourtin väkiluku on pienentynyt yhdeksällä asukkaalla vuodesta 2007, jolloin kunnassa asui 136 asukasta. Vuonna 2012 kunnan väkiluku oli 145, eli siellä asui 18 asukasta enemmän kuin vuoden 2017 väestönlaskennassa. == Kuvia == Tiedosto:Taillancourt.JPG|Näkymä Taillancourtiin Tiedosto:Eglise de Taillancourt.JPG|Kirkko Tiedosto:Taillancourt pont Meuse.JPG|Kivinen silta == Lähteet == == Aiheesta muualla == Luokka:Meusen kunnat
Kristian Malikine

Kristian Einari Malikine (s. 2. elokuuta 2001 Kuusankoski) Hän teki Superpesis-debyyttinsä 16. elokuuta 2018 vieraissa Seinäjoen JymyJusseja vastaan. Hänet palkittiin joukkueensa parhaana pelaajana. Malikine löi ensimmäisen juoksunsa 30. toukokuuta 2019 kotona Alajärven Ankkureita vastaan. Hän toi ensimmäisen juoksunsa 12. heinäkuuta 2019 vieraissa Seinäjoen JymyJusseja vastaan. == Saavutukset == * 2 B-poikien Itä–Länsi-ottelua (2018, 2019) == Muuta == Malikine valmistui ylioppilaaksi Kouvolan yhteislyseon lukiosta keväällä 2020. == Lähteet == *Pelaajakortti Tahkon kotisivulla. Web Archive 2021. === Viitteet === Luokka:Vuonna 2001 syntyneet Luokka:Suomalaiset pesäpalloilijat Luokka:Elävät henkilöt
Houdelaincourt

Houdelaincourt on kunta Koillis-Ranskassa Meusen departementissa Grand Estin alueella. Kunnassa asui 299 asukasta vuonna 2017 ja sen pinta-ala on 16,07 neliökilometriä. Houdelaincourtin väkiluku on pienentynyt 61 asukkaalla vuodesta 2007, jolloin kunnassa asui 360 asukasta. Vuonna 2012 kunnan väkiluku oli 338, eli siellä asui 39 asukasta enemmän kuin vuoden 2017 väestönlaskennassa. == Kuvia == Tiedosto:Houdelaincourt2.jpg Tiedosto:Houdelaincourt1.jpg Tiedosto:Houdelaincourt.jpg == Lähteet == == Aiheesta muualla == Luokka:Meusen kunnat
Miyuu Nagayoshi

Miyuu Nagayoshi (s. 1998) on japanilainen karateka. Hän on Kyokushinin kaksinkertainen maailmanmestari ja voittanut myös kerran nuorten maailmanmestaruuden. ==Kilpaura== Nagayoshi saavutti huhtikuussa nuorten maailmanmestaruuden tyttöjen 15–17-vuotiaiden sarjassa yli 50-kiloisissa. Hän voitti loppuottelussa Kana Kurosawan.International Karate Friendship in 2015 rnfkk.ru 4.2015 Viitattu 6.12.2020 Samana vuonna elokuussa Nagayoshi kilpaili aikuisten sarjassa Japanin mestaruuskisoissa. Hän saavutti pronssia voitettuaan mitaliottelussa Natsuki Otan.Kyokushin Festival 2015 (IKO) kyokushinspace.com 24.8.2015 Viitattu 6.12.2020 Nagayoshi eteni mitalipeleihin vuoden 2016 maailmanmestaruuskisoissa, mutta hävisi pronssiottelussa Julija Grigorjevalle.IKO World Weight Tournament - Women kyokushinresults.com Viitattu 6.12.2020 Lokakuussa 2018 Nagayoshi saavutti Japanin mestaruuden voitettuaan loppuottelussa Nanami Saton.2018 Women's All Japan Open Karate Championship Results kyokushinkaikan.org 29.10.2018 Viitattu 6.12.2020 Nagayoshi saavutti ensimmäisen maailmanmestaruutensa huhtikuussa 2019, kun hän voitti loppuottelussa Julija Grigorjevan.2019 Women’s World Weight Category Karate Championships Results kyokushinkarate.news 21.4.2019 Viitattu 6.12.2020 Toisen maailmanmestaruutensa hän voitti samana vuonna marraskuussa. Tällä kertaa kolmansissa avoimen painoluokan maailmanmestaruuskisoissa hän voitti loppuottelussa Nanami Saton.2019 Women's World Open Karate Championship kyokushin-rheinmain.de 4.1.2020 Viitattu 6.12.2020 ==Lähteet== Luokka:Japanilaiset karatekat Luokka:Kyokushinin harjoittajat Luokka:Vuonna 1998 syntyneet Luokka:Elävät henkilöt
M4 (ohjus)

M4 on ranskalaisvalmisteinen SLBM-ohjus (ransk. M4 MSBS, Mer-Sol-Balistique- Strategique), eli sukellusveneestä laukaistava pitkän kantaman ydinohjus. Asetyyppinä sen ainut käyttäjä on Ranskan laivasto, joka otti laivasto- ohjukset käyttöön vuonna 1971 (M1). M4-ohjuksen ydinkärkiä oli 6 kappaletta, joka tekee siitä MIRV-aseen. Ohjusaseen ohjautus tapahtui inertiaaliohjauksen avulla. http://www.russianspaceweb.com/msbs.html Viitattu 7.12.2020. Yhden ydinkärjen räjähdysvoima oli 150 kilotonnia (M4A). Ydinkärkiohjus käytti jo niin kutsuttuja penetraatioapuja, eli harhautusmaaleja. Ase otettiin käyttöön 1. toukokuuta 1985. Ydinohjuksen kantama oli 4 000 kilometriä (tyyppi 4A) ja 5 000 km (tyyppi 4B). Kolmivaiheisen M4A-tyypin ohjuksen laukaisumassa oli 35 000 kg.https://fas.org/nuke/guide/france/slbm/m-4.htm Viitattu 6.12.2020. M4-ohjukset otettiin käyttöön Redoutable-luokan ydinsukellusveneissä. Niitä oli 6 kappaletta kaikkiaan, ja nämä sukellusveneet ovat vedetty pois palveluskäytöstä. M4- ja myöhempiä M45 -tyypin monikärkisiä ydinohjuksia valmistettiin Ranskan laivaston 4 aluksen käyttöön 96 kpl, joissa 288 kpl ydinkärkiä.https://missilethreat.csis.org/missile/m45/ Viitattu 10.12.2020.https://nuclearweaponarchive.org/France/FranceArsenalDev.html Viitattu 10.12.2020. Ydinkärkien niin sanotut koodinimet eli tunnusnimet ovat: TN-70 ja TN-71.https://www.globalsecurity.org/wmd/world/france/nuke.htm Viitattu 10.12.2020. M4B-tyypin ohjuksen kantama on 1 000 km pidempi, eli se on 5 000 km ja sen tuhovoima on 6x 110 kT. Ohjuksen laukaisumassa on 36 000 kg. Myöhempänä M4-ydinohjuksen korvasi päivitetty M45, joka otettiin käyttöön vuonna 1997.https://www.globalsecurity.org/wmd//france/nuke.htm Viitattu 6.12.2020. Se kuuluu samaan ohjusperheeseen. Tämän jälkeen kehiteltiin vielä M51-ohjustyyppi. Triomphant-luokan sukellusveneitä on kaikkiaan 4 kpl, ja ne käyttävät sekä M45- että M51-ohjustyyppiä. Yksi vene voi kuljettaa 16 kpl monikärkiydinohjuksia. Asetyyppinä M4:ää edelsi yksikärkinen, vuonna 1977 palvelukseen tullut M20, jonka tuhovoima oli 1,2 megatonnia.https://fas.org/nuke/guide/france/slbm/m-20.htm Viitattu 6.12.2020. ==Lähteet== *https://fas.org/nuke/guide/france/slbm/m-4.htm *https://fas.org/nuke/guide/france/slbm/m-20.htm *https://www.globalsecurity.org/wmd/world/france/nuke.htm *https://missilethreat.csis.org/missile/m45/ *https://nuclearweaponarchive.org/France/FranceArsenalDev.html *http://www.russianspaceweb.com/msbs.html ===Viitteet=== ==Aiheesta muualla== *https://military.wikia.org/wiki/M4_(missile) *http://www.astronautix.com/m/msbsm4.html Luokka:Ranskalaiset ohjukset Luokka:Ranskan ydinaseet
Kuultosinisilmä

Kuultosinisilmä (Kiunga ballochi) on sinisilmien (Pseudomugilidae) heimoon kuuluva erittäin uhanalainen kalalaji. Kuultosinisimä kasvaa noin 3 cm pitkäksi. Se on läpinäkyvä, vatsapuoleltaan hopeanhohtoinen. Pyrstön, selkä- ja peräevän ulkoreunassa on musta raita, ja sen sisäpuolella keltainen raita. Kuultosinisilmiä on tavattu vain Papua Uusi-Guineassa muutamissa puroissa jotka kuuluvat Ok Smak -joen vesistöön. Kuparin ja kullan kaivaminen sen esiintymisalueilla saattaa lajin elinympäristön vaaraan. == Lähteet == Luokka:Hopeakylkikalat Luokka:Uhanalaiset kalat
Sławnon piirikunta

Sławnon piirikunta () on Puolan piirikunta Länsi-Pommerin voivodikunnassa. Sen väkiluku oli vuoden 2019 lopussa 56 134\. Piirikunta jakautuu Darłowon ja hallintokeskus Sławnon kaupunkikuntiin sekä neljään maalaiskuntaan (Darłowo, Malechowo, Postomino sekä Sławno). Sławnon piirikunnan pinta-alasta 28,5 prosenttia oli metsän peitossa vuonna 2018. Sławnon piirikunnan työttömyysaste oli vuoden 2018 lopussa 13,3 prosenttia. Luku on huomattavan suuri koko Puolan työttömyysasteeseen verrattuna. Vuoden 2019 lopussa Sławnon piirikunnassa oli 56 134 asukasta, joista 50,9 prosenttia naispuolisia ja 49,1 prosenttia miespuolisia. Puolan väestönlaskennassa 2011 väkiluvun laskettiin olevan 58 127 ja sen ennakoidaan vuoteen 2050 mennessä pienenevän 48 110 asukkaaseen. Alle 18-vuotiaiden osuus piirikunnan väestöstä oli vuoden 2019 lopussa 18 prosenttia, työikäisten 60,8 prosenttia ja eläkeikäisten 21,2 prosenttia väestön keski-iän ollessa 41,5 vuotta. Elävänä syntyi vuonna 2019 yhteensä 484 lasta. == Lähteet == Luokka:Länsi-Pommerin piirikunnat
Osmo Helin

Osmo Olavi Helin (12. syyskuuta 1921 – 15. tammikuuta 2012)Hietaniemen uurnalehto, kortteli 16, rivi 8, hauta 243 oli suomalainen toimittaja, elokuvaohjaaja ja käsikirjoittaja. Hän työskenteli muun muassa Maailma ja me -lehden päätoimittajana vuosina 1968–1985. 1950–1960-luvuilla Helin ohjasi muun muassa SKDL:n vaalivideoita, ja myöhemmin hän teki APN:n ja Yleisradion tuottamia suomalais-neuvostoliittolaisia yhteistyöelokuvia kuvaaja Osmo Harkimon kanssa. Vuonna 1957 Helin ja Elvi Sinervo suomensivat John Reedin teoksen Kymmenen päivää, jotka järisyttivät maailmaa. == Valikoitu filmografia == *Naapurikansat tutustuvat (1953) *Yhteisvoimin maatamme rakentamaan (1955) *Parempia päiviä kohti (1959) *Lokakuun tie (1967) *Kostamus – korven kaupunki (1979) *Työtä Suomen hyväksi (1981) == Teokset ja suomennokset == * * == Lähteet == == Aiheesta muualla == * * * Luokka:Suomalaiset elokuvaohjaajat Luokka:Suomalaiset käsikirjoittajat Luokka:Suomalaiset päätoimittajat Luokka:Vuonna 1921 syntyneet Luokka:Vuonna 2012 kuolleet
Mikasa (Hokkaidō)

Mikasa () on Japanin kaupunki Hokkaidōn saarella Hokkaidōn prefektuurissa. Se sijaitsee Sorachin yleiskehitystoimiston alueella Hokkaidōn keskiosassa. Kaupunki on rakentunut Yūbarivuorten lounaisosaan Ishikarijoen sivujoen Ikushunbetsun varrelle. Mikasassa on 8 167 asukasta (marraskuussa 2020) ja sen pinta-ala on 302,52 neliökilometriä. Mikasa on Hokkaidōn vanhinta kivihiilen tuotantoaluetta. Horonain hiilikaivos avattiin jo vuonna 1879, ja sen jälkeen Ikushunbetsujoen laaksoon perustettiin useita muitakin hiilikaivoksia. Alueelle valmistui rautatieyhteys 1882. Mikasayaman kyläkunta perustettiin vuonna 1906 ja Mikasaksi se muutti nimensä saadessaan maaseutukaupungin oikeudet vuonna 1942. Kaupunki Mikasasta tehtiin vuonna 1957. Silloin siellä oli jopa 60 000 asukasta. Kaupungin väkiluku alkoi laskea voimakkaasti, kun hiilikaivoksia suljettiin 1970-luvulta lähtien. Horonain kaivos suljettiin viimeisenä vuonna 1989. Kaivostoiminnan tilalle kaupunkiin on sijoittunut esimerkiksi elektroniikka- ja elintarviketeollisuutta sekä rakennustarvikkeiden tuotantoa. Alueella viljellään myös riisiä, vihanneksia ja meloneja. Mikasan nähtävyyksiin kuuluu maisemiltaan kaunis Katsurazawan tekojärvi, joka on ympäristöineen osa prefektuurin luonnonpuistoa. Kaupunki tunnetaan myös Taniwhasaurus mikasaensis -mosasaurin fossiilin löytöpaikkana. Mikasaan johti aiemmin Japanin valtionrautateiden Horonai-linja, mutta se lakkautettiin vuonna 1987. Kaupungissa toimii kuitenkin Mikasan rautatiemuseo. == Kuvia == Tiedosto:Lake Katsurazawako.jpg|Katsurazawajärvi Tiedosto:Mikasa Post Office.jpg|Mikasan postitoimisto Tiedosto:三笠ドーム - panoramio.jpg|Mikasa Dome Tiedosto:Mikasa railroad memorial hall.JPG|Mikasan rautatiemuseo == Lähteet == == Aiheesta muualla == * Kaupungin internetsivut Luokka:Hokkaidōn prefektuurin kaupungit
Anneli Ott

Anneli Ott (s. 2. toukokuuta 1976 Tartto) on virolainen poliitikko, joka edustaa keskustapuoluetta. Hän toimi Viron julkishallintoministerinä Ratasin II hallituksessa 25. marraskuuta 2020 – 26. tammikuuta 2021 ja Kaja Kallaksen I hallituksessa 26. tammikuuta 2021 – 2. marraskuuta 2021. == Lähteet == Luokka:Riigikogun jäsenet Luokka:Viron keskustapuolueen poliitikot Luokka:Viron kulttuuriministerit Luokka:Vuonna 1976 syntyneet Luokka:Elävät henkilöt
Mikasa

Mikasa voi tarkoittaa: * Mikasa, Japanin kaupunki Hokkaidōn prefektuurissa * Mikasavuori eli Wakakusavuori, vuori Naran kaupungissa Japanissa * Mikasa, japanilainen urheiluvälineiden valmistaja * Mikasa (1900), keisarillisen Japanin laivaston taistelulaiva * Mikasa (1915–2016), japanilainen prinssi, keisari Hirohiton veli
Lappeenrannan metodistiseurakunta

Lappeenrannan metodistiseurakunta on Suomen Metodistikirkon seurakunta Lappeenrannassa. Elokuussa 2023 seurakunnan pastorina aloitti Susanna Jeremejeff. Aiemmin pastoreina ovat toimineet muun muassa Hilkka Ovaska ja Mika Partanen. Seurakunnan kirkkorakennuksen sisäilmaongelmien vuoksi seurakunta toimii vuokratiloissa osoitteessa Raatimiehenkatu 20. Tila on nimetty Majakaksi. Kirkko sen sijaan aiotaan purkaa, ja sen paikalle suunnitellaan rakennettavaksi kerrostalo. Seurakunnan toimintaa ovat esimerkiksi jumalanpalvelukset ja vapaamuotoiset Kohtaamispaikka- keskustelutilaisuudet. Ylämaan kaupunginosassa Lappeenrannan metodistiseurakunnalla on toinen kirkko, jonka se sai Lappeenrannan ja Ylämaan metodistiseurakuntien yhdistyessä. Ylämaalla on myös Suomen ainoa metodistinen hautausmaa. == Historia == Lappeenrannan metodistiseurakunta on perustettu 27. marraskuuta 1909 erottamalla se Viipurin metodistiseurakunnasta. Ensimmäinen kirkkorakennus sijaitsi Raastuvankadulla. Seurakunnan kaupungin keskustan tuntumassa sijaitseva viimeisin kirkko on vihitty käyttöön vuonna 1969. Ylämaan metodistiseurakunta liitettiin Lappeenrannan metodistiseurakuntaan vuonna 1988. Lappeenrannan metodistiseurakunta järjesti ruokajakelua vuosina 2001–2023, mutta joutui lopettamaan sen, koska toimintaan ei ollut enää vastuunkantajia. == Lähteet == Luokka:Suomen metodistiseurakunnat Luokka:Lappeenrannan seurakunnat
Haarusanikkaiset (suku)

Haarusanikkaiset (Psilotum) on haarusanikkaisten ryhmään kuuluva saniaissuku. Siihen kuuluu kaksi lajia, Psilotum complanatum ja haarusanikkainen (Psilotum nudum), sekä niiden välinen risteymä Psilotum × intermedium. Haarusanikkaislajeilla on jokseenkin maailmanlaajuinen levinneisyys lämpimillä alueilla. Niitä luonnehtii varhaisten putkilokasvien evoluutiohistoriasta tunnettu ja nykykasveista yleensä sekovartilla itiökasveilla (sammalet ja viherlevät) esiintyvä dikotominen eli halkihaarainen kasvutapa. == Lähteet == == Aiheesta muualla == * Finto: Kassu – Kasvien suomenkieliset nimet: Psilotum * Suomen Lajitietokeskus: Haarusanikkaiset – Psilotum Luokka:Psilotales
Citra Febrianti

Citra Febrianti (s. 22. helmikuuta 1988 Pringsewu) on indonesialainen painonnoston olympiamitalisti. Febrianti sijoittui 2012 Lontoon olympialaisissa 53 kg:n painoluokassa alun perin neljänneksi yhteistuloksella 206 kg. Tempauksessa hän nosti 91 kg ja työnnössä 115 kg. Alkuperäinen voittaja, kazakstanilainen Zulfija Tšinšanlo ja pronssimitalisti, Moldovan Cristina Iovu jäivät kuitenkin uusintatesteissä 2016 kiinni dopingin käytöstä, ja Febrianti nousi hopealle. Febrianti sijoittui MM-kilpailuissa 53-kiloisissa neljänneksi 2010 ja 48-kiloisissa kuudenneksi 2007. Hän oli 53 kg:n sarjassa neljäs Aasian kisoissa 2010. Aasian-mestaruuskilpailuissa hän sijoittui samassa painoluokassa neljänneksi 2012 sekä viidenneksi 2009 ja 2013. Kaakkois-Aasian kisoissa hän saavutti 53-kiloisissa hopeaa 2011. == Lähteet == Luokka:Indonesialaiset painonnostajat Luokka:Indonesialaiset olympiamitalistit Luokka:Vuonna 1988 syntyneet Luokka:Elävät henkilöt
Blondel

Blondel tai Blondell voi tarkoittaa seuraavia: ;henkilöitä: * Blondel de Nesle (n. 1150–1200), ranskalainen truveeri ja runoilija * Alain Blondel (s. 1962), ranskalainen kymmenottelija * François Blondel (1618–1686), ranskalainen arkkitehti * Gloria Blondell (1910–1986), yhdysvaltalainen näyttelijä * Jacques-François Blondel (1705–1774), ranskalainen arkkitehti ja kaivertaja * Joan Blondell (1906–1979), yhdysvaltalainen näyttelijä * Maurice Blondel (1861–1949), ranskalainen filosofi * Nanna Blondell (s. 1986), ruotsalainen näyttelijä ;muita merkityksiä: * Amazing Blondel, englantilainen progressiivisen folkin yhtye.
Caddon piirikunta (Louisiana)

Caddon piirikunta (, ) on Yhdysvaltojen Louisianan osavaltiossa sijaitseva piirikunta. Sen väkiluku oli 240 204 vuonna 2019. Piirikunnan hallintokeskus on Shreveportin kaupunki. Piirikunta on perustettu 18. tammikuuta 1838. == Lähteet == == Aiheesta muualla == Luokka:Louisianan piirikunnat
Calcasieun piirikunta

Calcasieun piirikunta (, ) on Yhdysvaltojen Louisianan osavaltiossa sijaitseva piirikunta. Sen väkiluku oli 203 436 vuonna 2019. Piirikunnan hallintokeskus on Lake Charlesin kaupunki. Piirikunta on perustettu 24. maaliskuuta 1840. == Lähteet == == Aiheesta muualla == Luokka:Louisianan piirikunnat
Sumterin piirikunta (Florida)

Sumterin piirikunta () on Yhdysvaltojen Floridan osavaltiossa sijaitseva piirikunta. Sen väkiluku oli 132 420 vuonna 2019. Piirikunnan hallintokeskus on Bushnellin kaupunki. Piirikunta perustettiin 8. tammikuuta 1853. == Lähteet == == Aiheesta muualla == Luokka:Floridan piirikunnat
Sumterin piirikunta

Sumterin piirikunta () on neljän yhdysvaltalaisen piirikunnan nimi: * Sumterin piirikunta, Alabama * Sumterin piirikunta, Florida * Sumterin piirikunta, Georgia * Sumterin piirikunta, Etelä-Carolina
Wakullan piirikunta

Wakullan piirikunta () on Yhdysvaltojen Floridan osavaltiossa sijaitseva piirikunta. Sen väkiluku oli 33 739 vuonna 2019. Piirikunnan hallintokeskus on Crawfordvillen kunta. Piirikunta perustettiin 11. maaliskuuta 1843. == Lähteet == == Aiheesta muualla == Luokka:Floridan piirikunnat
Vilhelm Lundström

Karl Johan Vilhelm Lundström (1869–1940Eric Dahlén, K. J. Vilhelm Lundström, Svenskt biografiskt lexikon, viitattu 7.12.2020 ) oli ruotsalainen kielitieteilijä ja nationalisti. Hän oli vuodesta 1907 klassillisten kielten professorina Göteborgin korkeakoulussa. Lundström toimi myös sanomalehtimiehenä ja esiintyi isänmaallisena runoilijana. Hänet valittiin 1911 toiseen kamariin, missä hän kuului oikeistoon. Suomessa Lundström tuli tunnetuksi toiminnastaan Riksföreningen för svenskhetens bevarande i utlandet -yhdistyksen sihteerinä. Lundström toimitti kielitieteellistä aikakauskirjaa Eranos.Lundström, Karl Johan Vilhelm. Tietosanakirja osa 11, palsta 721. Tietosanakirja-osakeyhtiö 1922 ==Teokset== * Quæstiones papinianæ (1893) * Ungfinska toner i svensk tolkning (1900), ruotsinnoksia suomenkielisestä runoudesta * Svenska språkets framtid (1902). == Lähteet == ==Aiheesta muualla== Luokka:Ruotsalaiset kielitieteilijät Luokka:Ruotsalaiset professorit Luokka:Vuonna 1869 syntyneet Luokka:Vuonna 1940 kuolleet
Jeffersonin piirikunta (Florida)

Jeffersonin piirikunta () on Yhdysvaltojen Floridan osavaltiossa sijaitseva piirikunta. Sen väkiluku oli 14 246 vuonna 2019. Piirikunnan hallintokeskus on Monticellon kaupunki. Piirikunta perustettiin 20. tammikuuta 1827. == Lähteet == == Aiheesta muualla == Luokka:Floridan piirikunnat
Holmesin piirikunta (Florida)

Holmesin piirikunta () on Yhdysvaltojen Floridan osavaltiossa sijaitseva piirikunta. Sen väkiluku oli 19 617 vuonna 2019. Piirikunnan hallintokeskus on Bonifayn kaupunki. Piirikunta perustettiin 8. tammikuuta 1848. == Lähteet == == Aiheesta muualla == Luokka:Floridan piirikunnat
Jacksonin piirikunta (Florida)

Jacksonin piirikunta () on Yhdysvaltojen Floridan osavaltiossa sijaitseva piirikunta. Sen väkiluku oli 46 414 vuonna 2019. Piirikunnan hallintokeskus on Mariannan kaupunki. Piirikunta perustettiin 12. elokuuta 1822. == Lähteet == == Aiheesta muualla == Luokka:Floridan piirikunnat
Gadsdenin piirikunta

Gadsdenin piirikunta () on Yhdysvaltojen Floridan osavaltiossa sijaitseva piirikunta. Sen väkiluku oli 45 660 vuonna 2019. Piirikunnan hallintokeskus on Quincyn kaupunki. Piirikunta perustettiin 24. kesäkuuta 1823. == Lähteet == == Aiheesta muualla == Luokka:Floridan piirikunnat